
MEMORIU TEHNIC EXPLICATIV 

PENTRU AVIZ DE OPORTUNITATE 

1. INTRODUCERE
1.1. Date de recunoastere  a documentatiei

DENUMIREA PROIECTULUI  :  INITIERE PUZ – CONSTRUCTIE LAC AGREMENT PRIN EXPLOATAREA NISIPURILOR SI PIETRISURILOR REZULTATE DIN SAPATURA , CONSTRUCTIE TEMPORARA STATIE DE SORTARE , STATIE  BETOANE , SPATII DEPOZITARE , PANA LA FINALIZAREA OBIECTIVULUI PRINCIPAL 
AMPLASAMENT :   JUD.  BUZAU  /  MUN. BUZAU  / T44 P750/1
FAZA DE PROIECTARE :  STUDIU PENTRU OBTINEREA AVIZULUI  DE OPORTUNITATE  PUZ
BENEFICIAR :  AFROMAD PREFAB  SRL
PROIECTANT :  SIGNUM SRL / ARH. DANIEL POPA
1.2. Obiectul studiului

Prezenta documentatie  are ca obiect initierea unui P.U.Z. pentru reglementarea  terenului  din mun. Buzau , T44 P750/1 , intravilan , adiacent sos. Spatarului  ( DN2B ) , pentru construirea unui lac de agrement cu zona adiacenta de agrement , sport si recreere in urma exploatarii nisipurilor si pietrisurilor rezultate din sapatura .
La baza prezentului studiu stau - reglementarile PUG si RLU al Mun. Buzau conform UTR 29 aprobate prin HCLM 235 din 29.10.2009 si 255 din 2019 si
certificatul de urbanism nr. 96 din 03.03.2021 emis de Primaria mun. Buzau.
2. SITUATIA EXISTENTA
Terenul este  liber de constructii nefiind necesare  desfiintari de constructii  pentru  demararea noului proiect .
POT existent  = 0 %

CUT existent  =  0,0

REGIM  DE INALTIME existent =  -
2.1. Situatia juridica

Terenul studiat este situat in intravilanul Mun. Buzau.
Terenul care a generat studiul este format din trei loturi apartinand SC Afromad Prefab SRL si insumeaza  o suprafata de 176.831 m2 :
· Nr. Cad. 55899 = 26.831 m2
· Nr. Cad. 71727 = 78.703 m2
· Nr. Cad. 71823 = 71.297 m2
Categoria de folosinta  a terenurilor este teren arabil  .

2.2. Incadrare in zona      
Zona  analizata in studiu este situata in zona de sud - vest a localitatii fiind situata  pe drumul national DN2B portiunea Buzau – Spataru . 
Zona de studiu stabilita in  PUZ indicata de serviciul de urbanism al Primariei  mun.  Buzau are  o suprafata de 36,75 ha. 
2.3. Prevederi din documentatiile  de urbanism elaborate in zona
In conformitate cu reglementarile din PUG – ul aprobat de Consiliul Local  al mun. Buzau teritoriul studiat se afla  in intravilanul mun. Buzau , UTR nr. 29 in vecinatate cu teritoriul administrativ UAT Costesti.
Zona studiata este multifunctionala din punct de vedere urbanistic : 
· ZONA CIRCULATIE CAROSABILA PRINCIPALA
· ZONA IS2 ZONA IN CARE SE VA ELABORA PUZ CU FUNCTIUNEA IS  + ID
· ZONA L1e SUBZONA  LOCUINTELOR  INDIVIDUALE SI COLECTIVE MICI CU MAXIM  P+2 NIVELURI IN CARE SE VA ELABORA PUZ
· ZONA CANALE DE DESECARE
Terenul aflat in proprietatea Afromad Prefab SRL este compus din urmatoarele zone functionale :

· ZONA IS2 ZONA IN CARE SE VA ELABORA PUZ CU FUNCTIUNEA IS  + ID

· ZONA L1e SUBZONA  LOCUINTELOR  INDIVIDUALE SI COLECTIVE MICI CU MAXIM  P+2  NIVELURI IN CARE SE VA ELABORA PUZ

Terenul studiat nu se afla in areale naturale sau istorice protejate , in proximitate nu exista monumente istorice sau de arhitectura care  implice restrictii sau conditionari .

L1e  SUBZONA LOCUINTELOR INDIVIDUALE SI COLECTIVE MICI

CU MAXIM P + 2 NIVELURI IN CARE SE VA ELABORA PUZ

ZONE FUNCTIONALE

IS2 ZONA IN CARE SE VA ELABORA PUZ  CU FUNCTIUNEA IS +  ID

2.4. Accesuri
Accesul auto si pietonal catre teren se va  face prin racordarea unui drum de acces si parcari de incinta racordate la drumul national  DN 2B ( sos. Spataru ) pe baza unui studiu de circulatie avizat de Serviciul de circulatie rutiera al Politiei Buzau .
2.5. Echiparea edilitara

Pe terenul studiat nu exista retele de de utilitati . 
Se va executa bransament la reteaua electrica din  zona situata adiacent drumului national pe baza unui studiu de solutie realizat avizat de proprietarul retelei.
Nu se deverseaza  si nu vor fi deversate ape tehnologice sau uzate care sa necesite  preepurare speciala. 
2.6. Disfunctionalitati
In zona studiata nu au fost constatate disfunctionalitati majore.  
Drumul national permite traficul greu auto si accesul pietonal .
Alimentarea cu energie electrica va putea fi realizata din reteaua existenta  situata in vecinatatea drumului national .
In momentul de fata in zona nu exista factori poluanti care sa influenteze negativ  activitatea de exploatare a nisipurilor si pietrisurilor si ulterior pe cea de agrement ,  de cazare cu dotari aferente .
3. PROPUNERI

Prin P.U.Z. – ul ce se doreste a fi initiat se vor  studia si se vor reglementa posibilitatile de construire a unui lac de agrement cu zona adiacenta de agrement , sport si recreere in urma exploatarii nisipurilor si pietrisurilor rezultate din sapatura  , construire temporara ( pe timpul lucrarilor de extractie ) statie de sortare , statie  betoane , spatii depozitare si alte anexe specifice inclusiv amenajari ulterioare spatii de agrement , amenajari sportive  si de recreere.
Se va urmari integrarea si armonizarea constructiiilor si a amenajarilor propuse , dimensionarea, functionalitatea si aspectul arhitectural, rezolvarea circulatiilor carosabile si pietonale , echiparea cu utilitati edilitare. 
Functiunea urbana a  terenului rezultat prin alipirea celor trei proprietati apartinand Afromad Prefab SRL care a generat PUZ – ul se va schimba in ZONA AGREMENT , AMENAJARI SPORTIVE SI RECREERE .
[image: image3.emf]ha

ZONA CANALE  DE DESECARE

1,727 4,7

36,750 TOTAL

ZONA AGREMENT , AMENAJARI SPORTIVE SI  RECREERE


Pentru atingerea telului anuntat anterior, obiectivele centrale ale documentatiei s-au orientat catre:

a. Folosirea unei solutii spatial volumetrice care sa integreze constructia propusa  ;

b. Asigurarea accesibilliatii eficiente la nivel urban si a unei bune fluente interioare a fluxurilor carosabile si pietonale, precum si asigurarea necesarului de spatii pentru stationare - auto si acces pietoni; 

c. Asigurarea premiselor unei dezvoltari armonioase a acestei zone pe termen mediu si lung in raport cu vecinatatile si cu dezvoltarea intregii localitati prin realizarea de noi investitii sau conversia ulterioara  a unor spatii temporare .
Lucrarile proiectate constau in amenajarea unui lac de agrement ce va rezulta in urma lucrarilor de exploatare a balastului (pietrisului si nisipului), a unei statii de sortare spalare concasare a agregatelor minerale rezultate in urma exploatarii, ce va avea caracter temporar, cu dotarile aferente, a unei platforme tehnologice aferente activitatii de pescuit si acvacultura, a imprejmuirii, utilitatilor si bransamentelor necesare functionarii obiectivului.

Realizarea obiectului de investiţii presupune decopertarea stratului de sol vegetal, excavarea materialului si transportul acestuia la statie, profilarea şi nivelarea suprafeţelor limitrofe si a taluzurilor, realizarea unui pilier de siguranta - dig imprejurul lacului de agrement de 10,0 m latime la partea superioara avand un taluz cu panta maxima de 45% si aşternerea solului vegetal pe taluzuri si pe dig, in vederea inierbarii.

Exploatarea se va realiza mecanizat, cu ajutorul excavatorului cu brat lung si a draglinei, aflate în dotarea titularului.

Excavaţia se va realiza de aşa manieră încât să se asigure unghiul de taluz al versanţilor, care va fi de maxim 450, pentru asigurarea stabilitatii.


Materialul rezultat din excavaţii va fi transportat in incinta statiei de sortare-spalare. 

Materialul rezultat din excavaţii va fi valorificat prin vânzare sau va fi prelucrat în staţia de sortare-spălare-concasare.  Cuveta bazinului rezultat va fi alimentata cu apa din acviferul freatic şi va putea servi la activitatea de creştere a peştelui în condiţii naturale. 
Tehnologia de lucru constă în:

· decopertarea stratului de sol vegetal si argilos şi depozitarea separata a acestora în pilierii de protecţie instituiti si in dig ;

· lucrări de excavare în suprafeţele programate şi realizarea bazinului la parametrii morfologici programaţi ;

· amenajarea bazinului piscicol şi a terasamentelor, dupa epuizarea resursei de balast.

Executarea taluzurilor ce înconjoară iazul si a digului imprejmuitor de protectie se va face cu utilizarea materialului rezultat din excavarea copertei.

Taluzurile vor fi înierbate.

La lucrările de terasamente se vor utiliza buldozere şi/sau cilindru compactor, ce au ca obiectiv principal nivelarea şi compactarea straturilor de umplutură.

Fundul iazului va avea panta rocii din bază.
Constructiile ulterioare ce vor fi detaliate la alte faze de proiectare ( PAC , PT – DE ) se vor amplasa astfel incat prin pozitie si orientare sa nu intre in contradictie cu imobilele invecinate.
Indicatorii urbanistici maximali  propusi pentru teritoriul studiat ce se doreste reglementat prin PUZ vor fi :

POT MAX . = 5 %

CUT MAX.  =  0,05
REGIM MAXIM DE INALTIME =  P + 2E 
Constructiile propuse in aceasta faza si ulterior vor fi amplasate la distante mai mari de 24,00 m din axul drumului national DN 2B  si  3,00 m fata de ampriza canalelor de desecare.
4. COSTURI ESTIMATIVE ALE INVESTITIEI

Investitia  de aproximativ 500.000 €  va fi suportata exclusiv de proprietar.

Sursele de finanţare a investiţiei constau din fonduri proprii, credite bancare, fonduri atrase .  

5. OPORTUNITATEA INVESTITIEI
In studiul prezent s-a analizat oportunitatea dezvoltarii unui proiect complex existent de suces care  integreaza functiuni economice de exploatare resurse naturale cu finalizare construire lac de agreement si spatii pentru activitati conexe de agrement , sportive si de recreere intr-o zona apropiata de oras . 
Luand in considerare caracteristicile amplasamentului , se poate  afirma ca zona analizata este favorabila unei dezvoltari de acest tip. 
Stabilitatea financiara a investitorilor , experienta solida in domeniu  precum si competitia creata, vor avea o influenta favorabila nivelului preturilor si calitatii serviciilor in domeniu  , sustinand aprovizionarea cu agregate pentru eleborarea de betoane si realizarea de terasamente pentru infra si suprastructuri intr-un moment foarte important de dezvoltare a regiunii geografice din care face parte mun. Buzau si localitatile din zona ,  ceea ce este profund  in interesul comunitatii  . 
Ca urmare a dezvoltarii agentilor economici locali, conex investitiei, se vor crea in mod direct si indirect  locuri de munca.
Infiintarea obiectivului propus va permite crearea de noi locuri de munca, corelate cu nevoile sociale.

Factorii determinanti in sustinerea investitiei sunt :


- investitia in sine; sumele importante investite in acest proiect demonstreaza interesul pe termen lung al investitorului si interesul acestuia in profitabilitatea afacerii, riscurile de esec ale unei astfel de afaceri fiind foarte reduse;


- soliditatea financiara a investitorilor  ce vor realiza investitia.

Interventiile vor aduce un plus  in organizarea spatial - volumetrica a zonei animand-o si dand un impuls calitatii serviciilor de agrement , sportive si de recreere putand fi un factor conex de dezvoltare a activitatii turistice comerciale in zona . 
Prin amplasarea obiectivului in zona se aduce un spor important al calitatii ambiental – imagistice  a  zonei.

Obiectivul va fi dotat cu toate utilitatile si amenajarile necesare unei bune desfasurari a activitatilor .
Intocmit 

Arh. Daniel Popa 

